|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË****SKUPŠTINA OPSTINE - SUVA REKA****MUNICIPALITY OF SUHAREKA** |  |

**KËSHILLI KOMUNAL PËR SIGURI NË BASHKËSI - SUHAREKË**

|  |  |
| --- | --- |
| Nr. Protokollit | 01/2020 |
| Vendi i takimit: | Salla e Bordit të Drejtorëve |
| Datë: | 11.02.2020 |

**PROCESVERBAL**

**Nga takimi i Këshillit Komunal për Sigurinë e Bashkësive “KKSB” – Suharekë të paraparë sipas Udhëzimit Administrativ të nënshkruar nga Ministria e Punëve të Brendshme, Nr-27/2012, dhe Ministria e Administrimit të Pushtetit Lokal, Nr-03/2012, për themelimin e Këshillave Komunale për Siguri në Bashkësi (KKSB).**

Takimi filloi në ora 13.00

Takimin e kryesoi Kryesuesi i Asamblesë Bexhet Kuçi

**Në takim morën pjesë :**

Afrim Sylaj- Komandant në Stacionin Policor në Therandë

Xhevahir Hasanaj-përfaqësues i FSK-së

Halim Shehu -Komuniteti Islam

Mikel Sopi Komuniteti katolik

Enver Shabani - Drejtoria e shërbimeve publike, siguri dhe emergjencë

Astrit Bytyqi-Përfaqësues i OJQ-së

Adem Derguti-Kryetr i KPAK-së

Brahim Thaqi – mediat lokale

Fetije Bytyçi-Përfaqësuese e KLSP-së

Remzi Bytyqi-Drejtor i Arsimit

Habibe Bytyçi-Zyrtare për barazi gjinore

Xheladin Sadikaj-Përfaqësues i zyrës KKK-së

Hanife Bytyçi-Përfaqësuese e KPAK-së

Zekë Berisha-Përfaqësues i KRE-ja

Shkëndije Shabanaj-Kryesues i KK-së dhe përfaqësuesi KA-li

Shaqir Palushi-Komuniteti i biznesit

Nazim Shabanaj-Përfaqësuese e Egjiptasve

**Në takim munguan:**

**Rend dite**

1. **Miratimi I Procesverbalit nga mbledhja e kaluar ;**
2. **Vlerësimi i përthithshëm i sigurisë në territorin e Komunës;**
3. **Shqyrtimi i dukurive negative dhe parandalimi i lëmoshë-kërkuesve;**
4. **Trajtimi i qenve endacak;**
5. **Vetëdijësimi i nxënësve për rrezikun nga minat dhe mjeteve të tjera të pa shpërthyera nga lufta.**

**Takimin e kryesoi kryesuesi :Bexhet Kuçi**

**Kryesuesi -**Përshëndet të pranishmit dhe njofton për rendin e ditës dhe e hedh në votim rendin e ditës

 **Unanimisht Aprovohet**

**Pika e Parë - Miratimi i Procesverbalit nga mbledhja e kaluar**

**Kryesuesi –** e hedh në votim pikën e parë

 **Unanimisht Aprovohet**

**Pika e dytë**: **Vlerësimi i përthithshëm i sigurisë në territorin e Komunës;**

**Kryesuesi-** e hap debatin për këtë pikë

**Komandanti Afrim Sylaj-** gjendja e sigurisë konsiderohet e qetë dhe stabile me disa raste: 6 vjedhje të imta, 6 vjedhje të rënda, 1 dpmtim prone, mashtrim, dëmtim prone, 2 posedime arme, 2 dhunë familjare, 46 incidente, 14 aksidente trafiku dhe 848 gjoba trafiku si dhe patrullime.

Do të vazhdojmë me aktivitete dhe ruajtjen e sigurisë për qytetarët. Në krahasim me vitin e kaluar, kemi rënie të rasteve.

**Prifti katolik- Mikel Sopi-** përshëndetje për të gjithë, e kemi një rast vrasje në Sallagrazhë para disa viteve, ku familjarët e asaj familje kërkojnë të dalin jashtë vendit sepse ndihen të pa sigurt dhe rastin ende nuk është zbardhur.

**Komandanti**- kam qenë në vend të ngjarjes për këtë rast në atë kohë, brengat e juaja do ti shqyrtoj me kolegët në prizren sepse rasti është atje dhe po hetohet nga policia e Regjionit.

**Pika 3 Shqyrtimi i dukurive negative dhe parandalimi i lëmoshë-kërkuesve;**

**Kryesuesi-** e hap debatin për këtë pikë.

**Komandanti**- problemi i lëmosh-kërkuesve është problem i gjithë Kosovës. Këta vijnë si tranzit tek ne, ne i përcjellim deri në kufi. Kjo është shqetësuese për të gjithë Kosovën. Ata nuk janë lypsë të Komunës sonë, janë nga Prishtina, Drenica dhe shumica janë pa dokumente identifikimi, ka edhe nga Shqipëria.

**Kryesuesi**- në kohën e mërgimtarëve, ata po jenë shumë prezent.

Fetije Bytyqi- lajmëroni rastet ju si qytetarë dhe ne do të intervenojmë.

**Halim Shehu**-**Bashkësia Islame-** edhe tek në në Xhami, vijnë me bexha të ndryshëm dhe kërkojnë lëmoshë.

**Nazim Shabanaj**- edhe tek në në glancë vijnë dhe na vjen keq ti zbrapsim.

**Adem Derguti**- edhe neve na shqetëson kjo dukuri dhe kjo u bë si shprehi nëpër kafiteri. Ata lypim edhe për institucione të ndryshme, kjo dukuri është negative. Vijnë nga Shqipëria disa.

**Avni Bytyqi**- kjo çështje është ngritur edhe në Asamble dhe është e vështirë për ta ndaluar, por kërkojmë nga Policia, të jenë edhe më aktiv në lidhje me këto raste.

**Rekomandim**- kudo që hasen të lajmërohen në Polici.

**Komandanti-** të mos lejohen nga pronarët e kafeterive të futen brenda.

**Rekomandim-** bashkëpunim mes Policisë dhe qytetarëve.

Po ashtu edhe për këto organizatat e ndryshme të merren masa dhe të identifikohen.

 **Unanimisht miratohet rekomandimi**

**Pika 4 Trajtimi i qenve endacak;**

**Kryesuesi-** e elaboron këtë pikë për qentë endacak.

**Xhemajli Aliu-** sa i përket qenve endacak, drejtoria jonë e ka për detyrë trajtimin dhe vaksinimin e tyre dhe deri tani i kemi trajtuar rreth 300 qenë.

**Kryesuesi-** po na sjellin nga komunat tjera.

**Mikel Sopi-** nga vitet e kaluara, ky problem me qenë tani është më mirë.

**Nazim Shabanaj-** po fals për fshatin Gelancë ku janë mbi 20 qenë dhe çdo ditë i rrezikojnë fëmijët.

**Shkëndije Shabanaj-** sterilizimi dhe trajtimi nuk është forma e duhur sepse nuk e dijmë a janë të trajtuar kur na vërsulen.

**Remzi Bytyqi**- përshëndetje për të gjithë, kjo temë na preukopon të gjithëve edhe neve si drejtori e Arsimit për rrezikun e fëmijëve nxënës nga qentë endacakë. Nga fshati Greiçec kemi kërkesë nga prindërit që fëmijët të përcillen deri në shkollë me autobus sepse rrezikohen nga këta qenë. Ata prindër na kanë thënë se qentë i kanë sjellur në Greiçec nga Ferizaji.

**Komandanti**- këto janë shqetësuese për të gjithë por ligji nuk e lejon që këta qenë të eliminohen. Komuna duhet të organizojë kampanjë për këto dukuri sepse kemi raste të shumta. Kjo të fëmijët shkakton edhe probleme psiqike. Të ketë fushatë sensibilizuese dhe të regjistrohen qentë nga pronari.

**Kryesuesi**- ideja e Komandantit të jetë edhe si rekomandim i kësaj pike.

**Xhemajli Aliu-** qentë shtëpiak janë të regjistruar nga Ministria e Bujqësisë por duhet ta kemi një strehimore.

**Rekomandim- drejtoria e Bujqësisë ta bëjë sterilizimin e qenve dhe të merren masa konkrete.**

 **Unanimisht miratohet**

**Pika 5 Vetëdijësimi i nxënësve për rrezikun nga minat dhe mjeteve të tjera të pa shpërthyera nga lufta.**

**Kryesuesi-** e hap debatin për këtë pikë për Minat e pa-shpërthyera.

Kryesuesi- unë e njoh këtë fush dhe mendoj se zona te Carraleva ende shfaq rrezik nga Minat, po ashtu zonat afër kufijve.

**Mensur Aziri- Rreshter- FSK-** për Minat e pa-shpërthyera, kemi pasur trajnim në dy shkolla, në fshtrat Duhël dhe Bllacë. I kemi njoftuar nxënësit dhe mësimdhënësit se si duhet vepruar nëse hasim Mina të pa-shpërthyera. Po ashtu, nëse dini vende të dyshimta na njoftoni.

**Remzi Bytyqi-** ne kemi pasur me FSK-në, bashkëpunim për Minat me ligjerata për nxënësit dhe jam që ky bashkëpunim të vazhdoj tutje.

**Avni Bytyqi-** prej themelimit të FSK-së, Komuna e Suharekës ka pasur bashkëpunim me FSK-në, me ligjerata të ndryshme për Mina etj. Ne prpa do të kërkojmë nga ata bashkëpunim dhe kjo le të jetë si rekomandim për këtë pikë.

**Halim Shehu-** ti vetëdijësojmë fëmijët për këtë dukuri.

**Remzi Bytyqi-** ne jemi për bashkëpunim.

**Kryesuesi**- e hedh në votim

**Unanimisht miratohet, me rekomandim nga Zyrtari Ligjor**

 **Përfundoi: 14:40**

 **Procesmbajtësi: Rinor Zyrapi**